Moldoveanul Igor Cobîleanscki va regiza serialul "Hackerville", peliculă care se filmează în România. Cei de la HBO Europe au început deja filmările la Timişoara. Acesta va fi un thriller de investigație, plin de acțiune și suspans.

Serialul românesc va fi despre o reţea de hackeri şi poliţiştii care încearcă să-i prindă. Acesta are în centru lumea cibernetică, acțiunile, dar și consecințele profunde și foarte reale ale jocurilor din acest univers. Producătorii peliculei suțin că astfel România va fi pusă pe harta scenei internaționale de teatru TV, iar locaţia aleasă este un loc dinamic, plin de culoare şi cu multă istorie neexplorată.

Potrivit presei de la București, filmările au început la Timişoara, dar vor continua la Bucureşti. Mai multe scene vor fi filmate şi la Frankfurt, Germania. Seriile vor fi regizate atât de moldoveanul Igor Cobileanski cât şi de românca Anca Miruna Lăzărescu.